Хъобаны Адæмон Республикæ

Хъобаны Адæмон Республикæ (; 1918-æм азы 4 декабрæй — Хъобаны край, ) уыд паддзахад раздæры Хъобаны облæст æмæ Хъобаны хъазахъхъаг æфсады зæххытыл, кæцы фæзындис Уæрæсейы империйы фехæлды фæстæ. Мидхæсты фæстиуæгæн паддзаха фехæлдис æмæ Советон Уæрæсейы хай баци.

Республикæйы закъондæттæг оргæнтæ уыдысты Хъобаны крайы радæ æмæ Хъобаны закъондæттæг радæ.

Æххæстгæнæг хицауады сæргъы уыдис сæйраг атаман, уый дæр сæйраг къамандыгæнæг уыдис. Æвзæрстой йæ Край радæйы уæнгтæ 4 азы æмгъуыдмæ. Хицауады уæнгты нысан кодта сæйраг атаман.

Республикæйы дыууæ хъомысджындæр политикон тыхы уыдысты «сауденджызонтæ» () æмæ «хаххонтæ» (). Сауденджызонты хъомыс æмæ мулк фылдæр уыдис, уыдон лæууыдысты фередалистон позицитыл, уыдонæй иуæй-иуы фæндыд Хъобан Украинæимæ баиу кæнын. Хаххонтæ та уыдысты, уырыссагау чи дзырдтой, уыцы хъазахъхъæй æмæ сæ хъуыдымæ гæсгæ Хъобан хъуамæ иугонд Уæрæсейы скондмæ раздæхтаид. 

Хаххонты фарс лæууыдысты хъобайнаг афицертæй бирæтæ, æххуыс сын кодта Хуссар Уæрæсейы гæрзифтонг тыхтæ дæр (ВСЮР). Хаххонтæ æмæ сауденджызонты ’хсæн тохы аххосæй республикæйы цыбыр царды дæргъы атаманы бынаты уыдис æртæ адæймаджы, хицауады сæрдары бынаты та — цыппар (Лука Быч, Филипп Сушков, Павел Курганский, Василий Иванис).

Крайæн йæ экономикæ фидар уыдис. Кæд æмæ транспорт афтæ хорз нæ куыста, уæддæр Хъобан уыдис фронтæй дарддæр, уыдис ын цалдæр порты, цы мæнæу сагътой, уыдонæй уæй кæнгæйæ хорз æфтиаг-иу райстой.

Хъобан æмæ Сау денджызы былгæрон УСФСР-мæ бацыдис куыд Хъобан æмæ Сау денджызы облæст. Хъазахъхъæгты иуæй-иу балтæ ма ныхкъуырд лæвæрдтой советон тыхтæн 1925-æм азы онг.

 Хицаутæ 
+Атаман№НомКæдæйКæдмæ1Александр Филимоновянварь 1918май 19192Николай Успенский †1919 11 ноябры1919 17 декабры3Николай Букретовянварь 1920мартъи 1920
+Хъобаны радæйы сæрдар№НомКæдæйКæдмæ1Лука Быч1917 1 ноябры1918 31 декабры2Филипп Сушков1918 31 декабры1919 19 майы—Даниил Скобцов 1919 19 майы1919 25 майы3Павел Курганский1919 25 майы1919 11 декабры4Филипп Сушков1919 11 декабры1920 18 январы5Василий Иванис1920 18 январы1920 мартъи

 Фиппаинæгтæ 

Категори:Историон бæстæтæ
Категори:Уæрæсейы истори